জাতীয় পার্টির সঙ্গে বুধবার বসতে চায় আওয়ামী লীগ: চুন্নু
আগামী ৭ জানুয়ারি অনুষ্ঠেয় দ্বাদশ জাতীয় সংসদ নির্বাচনকে কেন্দ্র করে আগামীকাল জাতীয় পার্টির সঙ্গে বসতে চেয়েছে আওয়ামী লীগ।
আজ মঙ্গলবার সন্ধ্যায় জাতীয় পার্টির (জাপা) মহাসচিব মুজিবুল হক চুন্নু দ্য ডেইলি স্টারের সঙ্গে আলাপকালে এ কথা জানিয়েছেন।
তিনি বলেন, 'আওয়ামী লীগের একজন নেতা আমাকে ফোন করেছিলেন। বলেছেন, নির্বাচনের বিভিন্ন বিষয় নিয়ে আলোচনার জন্য তারা আমাদের সঙ্গে বসতে চান।'
তবে সেই আওয়ামী লীগ নেতার পরিচয় প্রকাশ করেননি তিনি।
চুন্নু বলেন, 'আমরা আজ রাতেই নিজেদের মধ্যে আলোচনা করব এবং আওয়ামী লীগকে আমাদের সিদ্ধান্ত জানিয়ে দেবো।'

আগামী ৭ জানুয়ারি অনুষ্ঠেয় দ্বাদশ জাতীয় সংসদ নির্বাচনকে কেন্দ্র করে আগামীকাল জাতীয় পার্টির সঙ্গে বসতে চেয়েছে আওয়ামী লীগ।